Na podlagi tretjega odstavka 6.b člena Zakona o zaščiti živali (Uradni list RS, št. 38/13 -uradno prečiščeno besedilo, 21/18-ZNOrg, 92/20 in 159/21) ministrica za kmetijstvo, gozdarstvo in prehrano v soglasju z ministrom, pristojnim za ohranjanje narave, izdaja

**P R A V I L N I K**

**o določitvi seznama prepovedanih vrst živali za opredelitev nevarnih in etološko zahtevnih vrst prostoživečih vrst živali**

1. člen

(vsebina)

Ta pravilnik določa vrste živali, ki jih lahko poseduje le živalski vrt, ki izpolnjuje pogoje po predpisih o ohranjanju narave, in sicer prostoživeče živalske vrste, ki so po svoji naravi nevarne zaradi velikosti, neobvladljivosti oziroma ki izločajo človeku nevarne strupe, in vrste živali, katerih zadrževanje v ujetništvu je z vidika zadovoljevanja njihovih etoloških potreb zahtevno (v nadaljnjem besedilu: prepovedane vrste živali).

2. člen

(seznam)

Seznam prepovedanih vrst živali je v Prilogi, ki je sestavni del tega pravilnika.

KONČNA DOLOČBA

3. člen

(začetek veljavnosti)

Ta pravilnik začne veljati petnajsti dan po objavi v Uradnem listu Republike Slovenije.

Irena Šinko

ministrica za kmetijstvo,

gozdarstvo in prehrano

s o g l a š a m

Uroš Brežan

minister za naravne vire

in prostor

št. 007-536/2022

Ljubljana, dne

EVA 2022-2330-0121

**Priloga: Seznam prepovedanih vrst živali**

|  |  |
| --- | --- |
| **MAMMALIA - sesalci** | **Prepovedane vrste** |
| MONOTREMATA - stokovci | vse vrste |
| DASYUROMORPHIA |  |
| * DASYURIDAE - zverski vrečarji | tasmanski vrag (*Dasyurus viverrinus*) |
| TUBULIDENTATA - cevozobci | podzemna svinjka (*Orycteropus afer*) |
| SIRENIA - morske krave | vse vrste |
| PROBOSCIDEA - trobčarji | vse vrste |
| CINGULATA - pasavci | vse vrste |
| PILOSA - lenivci in mravljinčarji | vse vrste |
| DERMOPTERA - mrenarji | vse vrste |
| PRIMATES - prvaki | vse vrste |
| PHOLIDOTA - luskavci | vse vrste |
| CARNIVORA - zveri |  |
| * FELIDAE - mačke | vse vrste vključno s križanci, razen domače mačke (*Felis catus*) |
| * VIVERRIDAE - cibetovke | vse vrste |
| * EUPLERIDAE - madagaskarske cibete in madagaskarski mungi | vse vrste |
| * NANDINIIDAE - binturongi | pisani binturong (*Nandinia binotata*) |
| * HERPESTIDAE - ihneumoni | vse vrste |
| * HYAENIDAE - hijene | vse vrste |
| * CANIDAE - psi | vse vrste vključno s križanci, razen domačega psa (*Canis familiaris*) |
| * URSIDAE - medvedi | vse vrste, vključno z velikim pando (*Ailuropoda melanoleuca*) |
| * OTARIIDAE - uhati tjulnji | vse vrste |
| * ODOBENIDAE - mroži | mrož (*Odobenus rosmarus*) |
| * PHOCIDAE - pravi tjulnji | vse vrste |
| * MUSTELIDAE - kune | vse vrste razen vretice, belega dihurja(*Mustela putorius furo*) |
| * MEPHITIDAE - skunki | vse vrste |
| * PROCYONIDAE - rakuni | vse vrste |
| * AILURIDAE - mačje pande | mačji panda (*Ailurus fulgens*) |
| PERISSODACTYLA - lihoprsti kopitarji |  |
| * TAPIRIDAE - tapirji | vse vrste |
| * RHINOCEROTIDAE - nosorogi | vse vrste |
| ARTIODACTYLA - sodoprsti kopitarji |  |
| * HIPPOPOTAMIDAE - povodni konji | vse vrste |
| * GIRAFFIDAE - žirafe | vse vrste |
| CETACEA - kiti in delfini | vse vrste |

|  |  |
| --- | --- |
| **AVES - ptiči** |  |
| STRUTHIONIFORMES - nojevci |  |
| * STRUTHIONIDAE - noji | somalijski noj (*Struthio molybdophanes)* |
| RHEIFORMES – nanduji |  |
| * RHEIDAE - nanduji | darwinov nandu (*Rhea pennata*) |
| CASUARIIFORMES - avstralski tekači |  |
| * CASUARIIDAE - kazuarji | vse vrste |
| GALLIFORMES - kure |  |
| * MEGAPODIIDAE - velenoge kure | vse vrste |
| * CRACIDAE - hokojke | vse vrste |
| * ODONTOPHORIDAE - prepelice novega sveta | vse vrste |
| * PHASIANIDAE – poljske kure | vse vrste, razen  zlatega fazana(*Chrysolopus pictus*)  diamantnega fazana (*Chrysolopus amherstiae*)  prepelic (*Coturnix spp.*)  domače kokoši(*Gallus gallus domesticus*)  himalajskega monala, svetlečega fazana (*Lophophorus impejanus*)  srebrnega fazana(*Lophura nycthemera*)  domačega purana (*Meleagris gallopavo domesticus*)  pava (*Pavo cristatus*)  jerebice (*Perdix perdix*)  fazana (*Phasianus colchicus*)  pavjega fazana, zrcalastega fazana (*Polyplectron bicalcaratum*)  kitajske prepelice (*Synoicus* *chinensis*)  temminckovega tragopana (*Tragopan temminckii*); |
| CAPRIMULGIFORMES - ležetrudniki | vse vrste |
| OPISTHOCOMIFORMES - hoacini |  |
| * OPISTOCOMIDAE - hoacini | hoacin (*Ophistocomus hoazin*) |
| GRUIFORMES - žerjavovci | vse vrste, razen liske (*Fulica atra*) |
| SPHENISCIFORMES - pingvini |  |
| * SPHENISCIDAE - pingvini | vse vrste |
| PROCELLARIIFORMES - cevonosci | vse vrste |
| CICONIIFORMES – močvirniki | vse vrste |
| PELECANIFORMES – veslonožci | vse vrste |
| ACCIPITRIFORMES - ujede | vse vrste, razen domorodnih vrst ujed, s katerimi se lahko lovi skladno s predpisom, ki ureja divjad in lovstvo |
| STRIGIFORMES - sove | vse vrste, razen  velike uharice (*Bubo bubo*)  snežne sove (*Bubo scandiacus*)  bradate sove (*Strix nebulosa*) |
| COLIIFORMES - mišaki | vse vrste |
| LEPTOSOMIFORMES - kuroli | vse vrste |
| * LEPTOSOMIDAE - kuroli | kurol (*Leptosomus discolor*) |
| TROGONIFORMES - trogoni | vse vrste |
| BUCEROTIFORMES - kljunorožci | vse vrste |
| FALCONIFORMES - sokoli |  |
| * FALCONIIDAE - sokoli | vse vrste, razen domorodnih vrst sokolov, s katerimi se lahko lovi skladno s predpisom, ki ureja divjad in lovstvo ter  sokola plenilca (*Falco cherrug*)  aplomado sokola (*Falco femoralis*)  prerijskega sokola (*Falco mexicanus*)  arktičnega sokola (*Falco rusticolus*)  in vseh križancev domorodnih in naštetih vrst |
| PSITACIFORMES – papige |  |
| * STRIGOPIDAE - novozelandski papige | vse vrste |
| * CACATUIDAE - kakaduji | veliki kakadu (*Probosciger aterrimus*)  črnoglavi kakadu (*Calyptorhynchus banksii*)  rjavoglavi kakadu (*Calyptorhynchus lathami*)  rumenorepi črni kakadu (*Zanda funerea*)  belorepi črni kakadu (*Zanda latirostris*)  dolgokljuni črni kakadu (*Zanda baudinii*)  rdečeglavi kakadu (*Callocephalon fimbriatum*) |
| * PSITTACIDAE - prave papige in makai | *Anodorhynchus glaucus*,  *Anodorhynchus leari*  *Cyanopsitta spixii* |

|  |  |
| --- | --- |
| **REPTILIA - plazilci** |  |
| TESTUDINES - želve |  |
| * PODOCNEMIDIDAE | vse vrste |
| * TESTUDINIDAE - kopenske želve | aldabraška orjaška konjača (Aldabrachelys gigantea),  galapaška kornjača (*Chelonoidis niger*) |
| * CHELYDRIDAE - želve hlastavke | vse vrste |
| * DERMATEMYDIDAE - tabasovke | tabasovka (*Dermatemys mawii*) |
| * DERMOCHELYIDAE - usnjače | vse vrste |
| * CHELONIIDAE - morske želve | vse vrste |
| * CARETTOCHELYIDAE - prašičjenose želve | vse vrste |
| SPHENODONTIA - prakuščarji |  |
| * SPHENODONTIDAE - tuatare | tuatara (*Sphenodon punctatus*) |
| SQUMATA - luskarji |  |
| AMPHISBAENIA - kolutniki | vse vrste |
| LACERTILIA - kuščarji |  |
| * VARANIDAE - varani | komodoški varan (*Varanus komodoensis*)  drevesni krokodilji varan (*Varanus salvadorii*)  salvadorski varan (*Varanus salvator*) |
| * HELODERMATIDAE - bradavičarji | vse vrste |
| SERPENTES - kače |  |
| * PYTHONIDAE - pitoni | vse vrste razen  mrežastega pitona *(Malayopython reticulatus*)  diamantnega pitona (*Morelia spilota*)  zelenega drevesnega pitona (*Morelia viridis*)  burmanskega pitona (*Python bivittatus*)  tigrastega pitona (*Python molurus*)  kraljevega pitona (*Python regius*) |
| * BOIDAE - udavi | vse vrste razen  navadnega udava (*Boa constrictor*),  mavričnega udava (*Epicrates cenchria*), |
| * VIPERIDAE - gadi | vse vrste |
| * ELAPIDAE – strupeni goži | vse vrste |
| * ATRACTASPIDIDAE - zemeljski gadi | vse vrste |
| CROCODYLIA - krokodili | vse vrste |

|  |  |
| --- | --- |
| **AMPHIBIA - dvoživke** |  |
| URODELA - repati krkoni |  |
| * CRYPTOBRANCHIDAE | orjaški močeradi (*Andrias (Megalobatrachus) spp*.) |
| * PROTEIDAE - močerilarji | človeška ribica (*Proteus anguinus*), obe podvrsti; |

|  |  |
| --- | --- |
| **PISCES - ribe** |  |
| CHONDRICHTYES - hrustančnice | vse vrste |
| OSTEICHTYES - kostnice |  |
| SARCOPTERYGII - mesnatoplavutarice |  |
| CERATODONTIFORMES - pljučarice | vse vrste |
| ACTINOPTERYGII - žarkoplavutarice |  |
| LEPISOSTEIFORMES |  |
| * LEPISOSTEIDAE | vse vrste |
| ANGUILLIFORMES - jegulje |  |
| * MURAENIDAE - murene | vse vrste |
| * ANGUILLIDAE - prave jegulje | vse vrste |
| OSTEOGLOSSIFORMES |  |
| * OSTEOGLOSSIDAE - koščenojezičnice | vse vrste |
| * MORMYRIDAE - rilčarji | vse vrste |
| CYPRINIFORMES - krapovci |  |
| * CATOSTOMIDAE | *Myxocyprinus asiaticus* |
| * BOTIIDAE | vse vrste, razen vrst iz rodov  *Ambastaia sidthimunki*  *Botia almorhae*  *Botia dario*  *Botia kubotai*  *Botia striata*  *Chromobotia macracanthus* |
| CHARACIFORMES |  |
| * SERRASALMIDAE | vse vrste |
| * ANOSTOMIDAE - naglavci | *Abramites spp.* |
| SILURIFORMES - somi |  |
| * LORICARIIDAE | vse vrste, razen vrst iz rodov  *Ancistrus spp.*  Macrotocinclus spp.  *Rineloricaria spp.* |
| * PANGASIIDAE | vse vrste |
| GYMNOTIFORMES - nožarice | vse vrste, razen *Apteronotus albifrons* |
| GOBIIFORMES |  |
| * OXURDECIDAE | *Gobioides broussonnetii* |
| MUGILIFORMES - ciplji |  |
| * MUGILIDAE - ciplji | vse vrste |
| CICHLIFORMES |  |
| * CICHLIDAE | *Cichlasoma spp.* in križanci |
| SYNBRANCHIFORMES |  |
| * MASTACEMBELIDAE | vse vrste |
| ANABANTIFORMES |  |
| * OSPHRONEMIDAE | Osphronemus spp. |
| SYNGNATHIFORMES - morska šila in morski konjički |  |
| * SYNGNATHIDAE - morska šila in morski konjički | vse vrste |
| PERCIFORMES - ostriževci |  |
| * TOXOTIDAE | *Toxotes spp.* |
| * PERCIDAE – pravi ostriži | vse vrste, razen  navadnega ostriža (*Perca fluviatilis*)  smuča (*Sander lucioperca*)  čepa (*Zingel zingel*) |
| * MONODACTYLIDAE | *Monodactylus spp.* |
| * SCATOPHAGIDAE | *Scatophagus spp.* |
| SCORPAENIFORMES - bodike, škarpene |  |
| * SCORPAENIDAE - bodike, škarpene | vse vrste |
| SPARIFORMES |  |
| * LOBOTIDAE | *Datnioides spp.* |
| TETRAODONTIFORMES - sočeljustnice |  |
| * TETRAODONTIDAE | vse vrste |